༢བཤེར་དཔང་རྣམས་ཀྱི་ལས་འགན་ནི།ཆེས་མཐོའི་ཁྲིམས་ཞིབ་ཁང་གི་མདུན་དུ་ལྷགས་པའི་གྱོད་གཞི་ཁག་ལ་ཁྲིམས་ཞིབ་དྲང་བདེན་འབྱུང་ཐབས་སུ་ཁྲིམས་ཞིབ་པར་གང་ཅིའི་མཐུན་འགྱུར་བསྒྲུབ་རྒྱུའི་འགན་ཁུར་བླངས་ཏེ་གྱོད་གཞི་ཉན་ཞིབ་ལ་བཅར་རྒྱུ་དང༌།གྱོད་གཞི་དེ་དང་འབྲེལ་ཡོད་ཡིག་ཆར་ཉམས་ཞིབ་བྱ་རྒྱུ།གྱོད་གཞི་ཐག་གཅོད་མ་བྱས་གོང་བཤེར་དཔང་ལྷན་ཚོགས་ཐོག་ནས་སམ།བཤེར་དཔང་སོ་སོའི་མཐོང་ཚུལ་ལམ།བསམ་ཚུལ་ཇི་ཡོད་རྒྱུ་མཚན་དང་སྦྲགས་གསལ་འདོན་བྱ་རྒྱུ།གྱོད་གཞི་ཐག་གཅོད་བྱེད་ཕྱོགས་ལ་ཁྲིམས་ཞིབ་པས་གོ་བསྡུར་བྱས་ཚེ་དེར་ཞུགས་རྒྱུ།ཆེས་མཐོའི་ཁྲིམས་ཞིབ་ཁང་གི་ཁྲིམས་ཀྱི་ལས་དོན་བྱེད་སྒོ་གང་ཅིར་ཁྲིམས་ལུགས་ཚགས་ཚུད་དང་ཡར་རྒྱས་འབྱུང་ཐབས་ཀྱི་རྒྱུས་སྟོན་བྱ་རྒྱུ།རྒྱུན་དུ་བཤེར་དཔང་རེ་རེས་ཆེས་མཐོའི་ཁྲིམས་ཞིབ་ཁང་གི་འོས་བབས་ལས་བགོས་ལས་འགན་ཁག་འཁྱེར་རྒྱུ།